[bookmark: _Hlk179193098]На основу члана 2. став 3. тачака а, д, ф. и г, члана 7. тачке б) и чланова 36. и 57. Закона о Централној банци Босне и Херцеговине („Службени гласник БиХ“, бр. 1/97, 29/02, 8/03, 13/03, 14/03, 9/05, 76/06 и 32/07), Управни одбор Централне банке Босне и Херцеговине, на 7. сједници одржаној дана 10.7.2026. године, доноси


ОДЛУКУ
о допунама Одлуке о утврђивању и одржавању
обавезних резерви и утврђивању накнаде на износ резерве (новелирани текст)


Члан 1.
У Одлуци о утврђивању и одржавању обавезних резерви и утврђивању накнаде на износ резерви (новелирани текст) („Службени гласник БиХ“, број: 14/26) у члану 6. испред става (1) додаје се нови став (1) који гласи:
''(1) Обавезне резерве се одржавају држањем новчаних депозита код Централне банке и обрачунавају се као просјечне дневне резерве у десетодневном периоду.''.
У досадашњем ставу (1) који постаје став (2) у тачки а) иза ријечи ''Централне банке'' брише се зарез и додају ријечи ''који укључује и стање средстава банке на рачуну у инстант платном систему Босне и Херцеговине (скраћено: ИПС БиХ)'' ставља зарез и остали дио текста се наставља.

Члан 2.
У члану 11. иза тачке п) додаје се нова тачка q) која гласи:
[bookmark: _Hlk233182903]''q) стање средстава банке на рачуну у ИПС БиХ систему на крају сваког радног дана у периоду одржавања – стање средстава резерви банке с пресјеком у 16 сати сваког радног дана, које Централна банка евидентира и води у оквиру рачуна резерви у КМ и које представља књиговодствено стање у пословним књигама за тај дан''.

Члан 3.
(1) Ова одлука ступа на снагу наредног дана од дана објављивања у „Службеном гласнику БиХ“, а примјењује се од 20. 7. 2026. године.
(2) Ова одлука ће се објавити и у „Службеним новинама Федерације БиХ“, „Службеном гласнику Републике Српске“ и „Службеном гласнику Брчко дистрикта Босне и Херцеговине“.

